**СЪОБЩЕНИЕ ЗА МЕДИИТЕ**

**Относно: *Световен ден за борба с туберкулозата и „Седмица на отворените врати“***

Всяка година на 24 март се отбелязва Световния ден за борба с туберкулозата, като инициативите тази година ще се проведат под мотото: „Да! Ние можем да спрем туберкулозата! Ангажименти, инвестиции, резултати!“.

В тази връзка и по традиция е обявена „Седмица на отворените врати“, която ще се проведе в периода 24-28 март 2025 г. в пневмофтизиатричния кабинет към МБАЛ-Добрич (терапевтичен корпус, приземен етаж).

Смята се, че около една четвърт от световното население е заразено с туберкулозна бактерия, но повечето хора няма да развият туберкулоза.

Туберкулоза е водещата причина за смъртта на хората с ХИВ, а също и основен фактор за антимикробна резистентност.

Глобалните усилия за борба с туберкулозата са спасили около 79 милиона животи от 2000 г. насам.

През 2024 г. в област Добрич са регистрирани 19 лица, заболели от туберкулоза, заболяемост 12,96‱. За сравнение:

* 17 заболели, заболяемост 11,55‱ за 2023 г.;
* 17 заболели, заболяемост 10,16%ооо за 2022г.;
* 16 заболели, заболяемост 9,4%ооо за 2021г.;
* 32 заболели, заболяемост 18,17%ооо за 2018г.;
* 55 заболели, заболяемост 27,08%ооо за 2008г.

